als_Latn dik_Latn sag_Latn
UBT ka nënshkruar marrëveshje bashkëpunimin me Universitetin e Vlorës
Prishtinë, 23 korrik 2012- Në kuadër të marrëveshjeve të shumta që i ka UBT, me universitetet të shumta më prestigjioze në Evropë dhe botë, Presidenti i UBT, Prof. Dr. Edmond Hajrizi dhe rektori i Universitetit të Vlorës , në Vlorë të Republikës së Shqipërisë , Prof. Dr. Albert Qari , zhvilluan një takim të rëndësishëm në objektin e Universitetit të Vlorës dhe nënshkruan një marrëveshje bashkëpunim ndërinstitucional.
Më konkretisht, kjo marrëveshje parasheh mundësimin e bashkëpunim ndërinstitucional në të gjitha nivelet e studimit, shkëmbimin e stafit akademik dhe të studentëve, projekte te prbashketa zhvillimore dhe hulumtuese, studentët të organizojmë seminare dhe takime tjera akademike për çështje shkencor, përdorimin e bibliotekave përkatëse për nevoja të studimeve dhe hulumtimeve shkencore, programe të studimit në distancë, zbatimin e përbashkët të programeve studimore, aktivitetet lidhur me kurset verore dhe takime tjera akademike për çështje të rëndësishme për të dy institucionet dhe të dy vendet.
Sipas palëve nënshkruese bashkëpunimi ndërinstitucional në mes UBT dhe Universitetin të Vlorës ka filluar edhe më herët dhe pohuan se marrëveshja është incizuar nga të dy palët., ku rektori i Universitetit të Vlorës Prof. Dr. Albert Qari, gjatë muajit dhjetor të vitit të kaluar qëndroi për një vizitë në Kosovë, me ftesë të UBT me rastin e shenimit te 10 vjetorit te punes se UBT-se.
z. Qari, gjatë kësaj vizite dhe takimet e njëpasnjëshme me Presidentin e UBT-së, Dr. Hajrizin, u njoh me zhvillimet në këtë instuticion, me theks të veçantë me punën që bëhet në të gjitha fakultete, më konkretisht, Dr. Hajrizi, e patë njoftuar atë lidhur me zhvillimet e përgjithshme për institucionin që e drejton, UBT-në, dhe kanë gjetur mirëkuptimin që në një të ardhme të afërt për të shtrirë bashkëpunimin në një varg fushash akademike për çështje të rëndësishme për të dy institucionet dhe të dy vendet, dhe gjatë takimeve u bisedua dhe u iniciua për bashkëpunimin ndërinstitucional.
Po ashtu në bazë të bisedave që patën mes udhëheqësit e institucioneve në fjalë Presidenti i UBT-së Prof. Dr. Hajrizi, u nda shume i kënaqur me të arritura ne Universitetin Vlorës.
Pas nënshkrimit të marrëveshjes, dy krerët e dua institucioneve u dakorduan edhe për organizimin e përbashkët të konferencave të nivelit të lartë shkencor në kuadër të përvjetor jubilar, më saktësisht në kuadër të 100 vjetorit të Pavarësisë së Shqipërisë.
als_Latn als_Latn als_Latn als_Latn als_Latn als_Latn als_Latn